
ОБЩИНСКИ СЪВЕТ ГР.ЗЛАТОГРАД

ДОКЛАДНА ЗАПИСКА

От групата общински съветници „Заедно за Община Златоград“
 Относно: Приемане на Наредба за изменение и допълнение на Наредба 14 на Общински съвет Златоград за определяне на размера на местните данъци на територията на Община Златоград

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Наредба№ 14 за определяне размера на местните данъци на територията на Община Златоград е приета с Решение № З 176 от 21.10.2020 г., в сила от 27.10.2020 г. С нея се уреждат отношенията свързани с опредеянето и администрирането на размера на местните данъци , при условията и в границите, както и реда и сроковете за тяхното събиране, определени със Закона за местните данъци и такси.

МОТИВИ

към Наредба за изменение и допълнение на Наредба № 14 за определяне размера на местните данъци на територията на Община Златоград

1. Спазване изискването на чл.26, ал.4 от Закона за нормативните актове

Съгласно чл.26, ал.4 от Закона за нормативните актове, срока за предложения и становища по проектите, публикувани за обществени консултации е не по- кратък от 30 дни. При изключителни случаи и изрично посочване на причините в мотивите, съставителят на проекта може да определи друг срок, но не по-кратък от 14 дни.

Съгласно чл.1, ал.3 от Закона за местните данъци и такси, когато до края на предходната година общинският съвет не е определил размера на местните данъци за текущата година, местните данъци се събират на базата на действащия размер към 31 декември на предходната година.

2. Причини, които налагат предложение за изменение от 01.01.2021 година

Проектът на Наредба за изменение и допълнение на Наредба №14 за определяне размера на местните данъци на територията на Община Златоград е изготвен в съответствие с настъпилите изменения и допълнения в Закона за местните данъци и такси след приемането на Закон за изменение и допълнение на Закон за корпоративното подоходно облагане (обн. в ДВ, бр.98 от 2018г. в сила от 01.01.2019г.).

Причина за предлаганите промени е желанието и искането от граждани на Община Златоград за намаляне на Данъка за МПС подкрепено от подписка, поради утежненото финансово състояние на гражданите на Община Златоград.

С § 39 от Преходните и заключителни разпоредби на Закона за изменение и допълнение на Закона за корпоративното подоходно облагане се правят съществени изменения и допълнения в Закона за местните данъци и такси, както следва:

Промяна на концепцията за определяне на данъка върху превозните средства за леките автомобили и товарните автомобили с технически допустима максимална маса не повече от 3,5 т.

С измененията в ЗМДТ се въвежда нова концепция за определяне на данъка върху превозните средства за леки автомобили и товарните автомобили с технически допустима максимална маса не повече от 3,5 т, а именно данъкът да се определя по формула, която включва два компонента: имуществен и екологичен.

Имущественият компонент отчита мощността и годината на автомобила, а екологичният компонент отчита екологичната категория на автомобила, респективно замърсяването, което причинява съответният автомобил. Имущественият компонент е предвидено да се определя от ставката за тази част от данъка и мощността на двигателя, коригирани с коефициент в зависимост от годината на производство на автомобила.

В закона се предлагат шест диапазона на мощности на автомобили и съответно минимална и максимална стойност на границите на размера на данъка за всеки диапазон на

мощност. Съгласно действащите разпоредби се обединяват диапазоните до 37 и до 55 kW в един

– до 55 kW, както и се включват два нови диапазона към съществуващите в закона размери по отношение на най-мощните автомобили, а именно: над 150 kW до 245 kW включително и над 245 kW. Доколкото тази част от формирането на данъка е в частта имуществен компонент се запазва принципа за определяне на по-високи граници на ставка на данък за по-мощните автомобили.

Запазва се правото на общинския съвет да определя размера на данъка (ставката) в Наредбата по чл. 1, ал. 2 от ЗМДТ в зависимост от мощността на автомобила.

Коефициентът за годината на производство на автомобила е диференциран по години, като е налице известна промяна спрямо действащите към настоящия момент в ЗМДТ коефициенти.

Екологичният компонент е свързан с екологичните характеристики на автомобила и представлява коригиращ коефициент, който отразява екологичната категория на автомобила, която е свързана с европейските стандарти за изгорели газове (познати още като Евро 1, 2, 3, 4, 5 и 6). Екологичният компонент осигурява облекчение за собствениците на автомобили, съответстващи на екологични стандарти Евро 4 и по-високи и утежнение за собствениците на автомобили, които не съответстват на екологична категория или съответстват на екологична категория, по-ниска от „Евро 4“.

По отношение на коефициента за екологична категория в ЗМДТ са определени границите, в рамките на които общинският съвет следва да определи размера на коефициента за всяка екологична категория в Наредбата по чл. 1, ал. 2 от ЗМДТ.

Във връзка с новия начин за облагане облекчението за превозни средства с действащо катализаторно устройство отпада. Отпадането на посоченото данъчно облекчение е заменено с въвеждане на коефициент за екологичната категория на автомобила. За собствениците на моторни превозни средства е предвидено отпадане на лимитиращата граница от 74 kW за ползване на данъчни облекчения за леки и товарни автомобили с технически допустима максимална маса не повече от 3,5 т, като с коефициента за екологична категория се дава възможност за ползване на данъчно облекчение за всички автомобили с категория равна на или по-висока от „Евро 4“, независимо от мощността им.

В новата концепция за определяне на данъка върху превозните средства за автомобили се включват и товарните автомобили с технически допустима максимална маса не повече от 3,5 т.

Към настоящия момент товарните автомобили с технически допустима максимална маса не повече от 3,5 т се облагат с данък върху превозните средства в размер от 10 до 30 лв. за всеки започнат тон товароносимост.

С измененията в чл.59, ал.2 от ЗМДТ се променя реда на данъчното облекчение за мотоциклети и мотопеди до 74 kW, съответстващи на екологични категории "Евро 3" и "Евро 4". Данъчното облекчение за екологична категория "Евро 3" отпада, за екологична категория "Евро 4" се намалява на 20 %, а за съответстващите на екологични категории, по-високи от „Евро 4” намалението е в размер на 60%.

С измененията в чл.59, ал.3 от ЗМДТ се променя реда на данъчното облекчение за автобусите, товарните автомобили над 3,5 т, влекачите за ремарке и седловите влекачи с двигатели, съответстващи на екологични категории "Евро 3" и "Евро 4" така, че да съответства на предвидената данъчна преференция съобразно коефициента за екологична категория при

облагане на леки и товарни автомобили с технически допустима максимална маса не повече от 3,5 т. В тази връзка данъчното облекчение за екологична категория "Евро 3" отпада, а за екологична категория "Евро 4" се намалява на 20 %.

Предложена е промяна относно облагаемата товароносимост на товарните автомобили с технически допустима максимална маса над 3,5 т и не повече от 12 т, като вместо на всеки започнат тон, същата ще се изчислява на всеки започнати 750 кг.

3. Очаквани резултати от прилагането, включително финансовите

Резултатите, които се очакват от прилагането на предлаганите промени в Наредбата се свеждат до минимално натоварване на бюджета на община Златоград, но в същото време ще облекчи бюджета на хората с по-стари автомобили, които нямат финансова възможност за закупуване на нов автомобил.

4. Анализ за съответствие с правото на Европейския съюз

Предлаганите промени в Наредбата за определянето размера на местните данъци на територията на Община Златоград, не противоречат на норми от по-висока йерархия и на европейското законодателство.

Съгласно чл. 26, ал. 4 от Закона за нормативните актове, в законоустановения срок от

14 дни, Община Златоград чрез настоящото публикуване, предоставя възможност на заинтересованите лица да направят своите предложения и становища по проекта на Наредбата на е-mаil адрес: ObA-zlatograd@zlatograd.bg
Предвид гореизложеното, предлагам Общински съвет Златоград да приеме следния проект на

РЕШЕНИЕ:

На основание чл.21, ал.1 , т.7 ал.2 от ЗМСМА, чл.1, ал.2 и чл.55 от Закона за местните данъци и такси, чл.8, чл.26 и чл.28 от Закона за нормативните актове и чл.76 и чл.79 от АПК, Общински съвет Златоград

РЕШИ:

В Наредба№ 14 за определяне размера на местните данъци на територията на Община Златоград приета с Решение № З 176 от 21.10.2020 г., в сила от 27.10.2020 г.се правят следните изменения и допълнения:
В чл.45 , алинея 1 се изменя така:

(1) „(1) За леки и товарни автомобили с технически допустима максимална маса не повече от 3,5 т годишният данък се състои от два компонента – имуществен и екологичен, и се определя по следната формула:

ГДПС = ИмК x ЕК,

където:

ГДПС е годишният размер на данъка върху превозните средства за леки и товарни автомобили с технически допустима максимална маса не повече от 3,5 т;

ИмК е имуществен компонент, който се определя по реда на т. 1; ЕК е екологичен компонент, който се определя по реда на т. 2

1. имущественият компонент се определя от стойността на данъка в зависимост от мощността на двигателя, коригирана с коефициент в зависимост от годината на производство на автомобила, по следната формула:

ИмК = СkW x Кгп, където:

СkW е частта от стойността на данъка в зависимост от мощността на двигателя, която се определя от мощността на двигателя и размера на данъка, както следва:

а) до 55 kW включително – ( било 0,50 лв.) 0,34лв. за 1 kW;

б) над 55 kW до 74 kW включително – (било 0,60 лв.) 0,54 лв за 1 kW;

 в) над 74 kW до 110 kW включително – (било 1,20 лв.) 1,10 лв за 1 kW;

г) над 110 kW до 150 kW включително – (било 1,40 лв.) 1,23 лв. за 1 kW; 

д) над 150 kW до 245 kW включително – (било 1,70 лв.) 1,60 лв. за 1 kW; 

е) над 245 kW – (било 2,20 лв.) 2,10 лв. за 1 kW;

гп е коригиращ коефициент за годината на производство на автомобила в следните размери:

	Брой на годините от годината на производство, включително годината на

производство
	Коефициент

	Над 20 години
	1,1

	Над 15 до 20 години включително
	1

	Над 10 до 15 години включително
	1,3

	Над 5 до 10 години включително
	1,5

	До 5 години включително
	2,3


2. екологичният компонент се определя в зависимост от екологичната категория на автомобила, както следва:

	Екологична категория
	Коефициент

	без екологична категория, с екологични

категории „Евро 1” и „Евро 2”
	1,10

	"Евро 3"
	1,00

	"Евро 4"
	0,80

	"Евро 5"
	0,60

	"Евро 6" и "ЕЕV"
	0,40


б) В ал.2 в текста преди т.1 думите „леки автомобили” се заменят с „леки и товарни автомобили с технически допустима максимална маса не повече от 3,5 т.”;

3. Наредбата за изменение и допълнение на Наредба № 14 на Общински съвет Златоград за определяне на размера на местните данъци на територията на Община Златоград, влиза в сила от 01 януари 2021г.

Вносител:

Емилия Кръстева
Представител на групата общински съветници „Заедно за Община Златоград“


